
ЗАПИСНИК
21. СЕДНИЦЕ ОДБОРА ЗА ОДБРАНУ И УНУТРАШЊЕ ПОСЛОВЕ, 
ОДРЖАНЕ 13. ЈАНУАРА 2026. ГОДИНЕ

	
Седница је почела у 10,30 часова.

Седници је, у складу са чланом 70. став 1. алинеја прва Пословника Народне скупштине, председавао мр Милован Дрецун, председник Одбора.

Седници су присуствовали чланови Одбора: проф. др Зоран Драгишић, проф. др Марко Миленковић, Томислав Јанковић, Мирослав Алексић и Богдан Радовановић. 

Седници су присуствовали заменици чланова Одбора: Горан Спасојевић, заменик одсутног члана Дарка Јовановића, Милош Гњидић, заменик одсутног члана Јасмине Обрадовић, Радован Тврдишић, заменик одсутног члана Биљане Пантић Пиља, Угљеша Марковић, заменик одсутног члана др Душана Бајатовића, Живота Старчевић, заменик одсутног члана Марије Јевђић и Александар Ђукић, заменик одсутног члана Драгана М Марковића. 

Члан Одбора проф. др Митар Ковач је оправдао одсуство.

Седници нису присуствовали чланови Одбора:  Александар  Павић, Ђорђо Ђорђић, Здравко Понош и др Милош Јовановић.

Седници је присуствовао Вељкo Одаловић, в.д. секретара Министарства унутрашњих послова.

Председник Одбора је обавестио присутне да је седницу, у складу са чланом 72. став 2. Пословника, сазвао у року краћем од предвиђеног Пословником како би се што пре размотрила тачка предложеног дневног реда.

           Одбор је, на предлог председника, већином гласова утврдио следећи



Д н е в н и  р е д:

1. Разматрање Предлога закона о потврђивању Споразума између Владе Републике Србије и Владе Мађарске о граничној контроли у друмском, железничком и водном саобраћају, који је поднела Влада (05 Број: 011-2564/25, од 4. децембра 2025. године).
                         
Председник Одбора је на почетку дао реч Вељку Одаловићу, в.д. секретару Министарства унутрашњих послова, који је у краким цртама образложио предложени закон о потврђивању међудржавног споразума са Републиком Мађарском. Истакао је одличне билатералне односе Србије и Мађарске и напоменуо да би овај споразум требало да између осталог допринесе релаксирању административних процедура код преласка међудржавне границе у светлу најновијих правила која су уведена  прилком уласка на територију Шенгенске зоне. 
Пошто се нико од присутних није јавио за реч, председник Одбора је закључио дискусију а потом се прешло на гласање. 
           Одбор је, на предлог председника, већином гласова (10 „за“, није гласало двоје), одлучио да предложи Народној скупштини да прихвати Предлог закона о потврђивању Споразума између Владе Републике Србије и Владе Мађарске о граничној контроли у друмском, железничком и водном саобраћају.
          
           За известиоца Одбора на седници Народне скупштине одређен је народни посланик Милован Дрецун, председник Одбора.


             
***

Седница је завршена у 10,35 часова.

Саставни део овог записника чини обрађени тонски снимак седнице Одбора.



      СЕКРЕТАР ОДБОРА		                 		      ПРЕДСЕДНИК ОДБОРА
		      

 Весна Матић Вукашиновић			                    мр Милован Дрецун
